Ռոբին Հուդ։ Գողերի արքայազնը

Ռոբին Հուդ։ գողերի արքայազնը (), ռեժիսոր Քևին Ռեյնոլդսի արկածային ֆիլմը։

Սյուժե 
Ռոբինը Լոքսլիից, ով անգլիացի ազնվական է, ընկերոջ և մահվան դատապարտված մավր Ազիմի հետ փախչում է արաբական գերությունից, որտեղ հայտնվել էր Խաչակրաց արշավանքների ժամանակ։ Փախուստի ժամանակ Ռոբինի ընկերոջը ծանր վիրավորում են, և նա որոշում է մնալ և մահանալ կռվելով, որպեսզի հեռանալու ժամանակ տա մնացածներին։ Նա Լոքսլիին խնդրում է հոգ տանել իր քրոջ՝ Մարիանի մասին։ Ազիմի հետ վերադառնալով Անգլիա՝ ազնվականը պարզում է, որ կալվածքը սնանկացված է, հայրը՝ սպանված, իսկ հողերը գրավել է Նոթինգհեմի շերիֆը, որն օգտվել էր Անգլիայի օրինական թագավոր Ռիչարդ Առյուծասիրտի բացակայությունից և պատրաստվում է տապալել նրան թագավորական գահից։ Հավաքվելով Շերվուդյան անտառում յեոմեններից կազմված խումբ՝ Լոքսլին, ում կոչում են Ռոբին Հուդ, սկսում է վրեժխնդիր լինել շերիֆից և օգնել նրա կողմից հարստահարված ժողովրդին։

Շուտով Ռոբին Հուդի բանակը սկսում է ստեղծել մեծ խնդիրներ շերիֆի համար։ Նա նշանակում է մեծ գլխագին առաջնորդի գլխի համար, բայց ժողովուրդը չի դավաճանում իր հերոսին։ Շերիֆը օգնության է կանչում վարձկան զինվորներին, որոնց հավաքում է կելտերից։ Նրանք իրականացնում են բարեհաջող օպերացիա և բացահայտում են ավազակների ապաստարանը, բայց ավազակների մեծ մասին հաջողվում է թաքնվել։ Այդ իսկ ժամանակ Նոթինգհեմի շերիֆը փորձում է ուժով ամուսնանալ Մարիան Դյուբայի հետ, որն ուներ թագավորական ծագում։ Այն օրը, երբ պետք է տեղի ունենար ապստամբ գերիների գլխատումը և շերիֆի հարսանիքը, Ռոբին Հուդը իրականացնում է վտանգավոր օպերացիա։ Նրան և իր օգնականներին հաջողվում է փրկել իրենց ընկերներին և կանգնեցնել շերիֆին։ Վերջնական մարտի ժամանակ Ռոբինը առավելություն է վերցնում շերիֆի նկատմամբ, իսկ Ազիմը սպանում է դժոխքի ծնունդին՝ Մարտիանա կախարդին։

Ֆիլմի եզրափակիչ դրվագում Ռիչարդ Առյուծասիրտը, ով տուն էր վերադարձել, օրհնում է Ռոբինի և Մարիանի ամուսնությունը։

Դերերում

Մրցանակներ և անվանակարգեր 

Մրցանակների և անվանակարգերի ցանկը IMDb-ի տվյալներով.

Մրցանակներ

Անվանակարգեր

Հետաքրքիր փաստեր 
 Դրամարկղային շահույթը ԱՄՆ-ում կազմել է 165 միլիոն $:
 Ըստ լուրերի՝ Քևին Քոսթները ցանկացել է խոսել ֆիլմում բրիտանական առոգանությամբ, բայց ռեժիսոր Քևին Ռեյնոլդսը չի թույլատրել նրան անել դա։ Քոսթները պնդում է, հրաժարվելու պատճառը եղել է այն, որ ինքն այդքան էլ ճիշտ չէր խոսում ակցենտով։
 Շոն Քոներին, ով կատարել է Ռիչարդի դերը, երկու օրվա աշխատանքի դիմաց ստացել է $ 250 000: Այդ գումարը նա հատկացրել է բարեգործության։
 Նոթինգհեմի շերիֆի դերը ամենասկզբից առաջարկվել է Ռիչարդ Գրանտին։ Արդյունքում դրան արժանացել է Ալան Ռիքմանը։
 Ջրվեժի տեսարանում, որտեղ Ռոբին Հուդը հայտնվում է մերկ վիճակում, Քևին Քոսթներին փոխարինել է նմանակը։
 Ֆիլմի սցենարը՝ գրված Պեո Դեմշամի և Ջոն Ուոթսոնի կողմից, գնահատվել է $1,2 միլիոն։
 Մարիանի դերը նախապես նշանակված էր եղել Ռոբին Ռայթ Պենի համար, բայց նա դուրս է մնացել նախագծից հղիության պատճառով։ Մերի Էլիզաբեթ Մասթրանտոնիոն ստացել է այդ դերը նկարահանումներից չորս օր առաջ։
 Շոն Քոներիին նախապես նշանակված էր եղել կատարելու Լորդ Լոքսլիի դերը, բայց նա հրաժարվել է, քանի որ կարծում էր, որ վերջին տարիների ընթացքում շատ է հայրերի դերեր կատարել։
 Կելտերի հարձակման տեսարանների ժամանակ մի դերասանը կատարել է բոլոր այն մարդկանց դերերը, ում սպանում էին։
 Բրիտանական հեռուստահաղորդումներից մեկի ժամանակ Մել Գիբսոնը խոստովանել է, որ նրան առաջարկել են գլխավոր դերը, բայց նա հրաժարվել է, քանի որ նրան որոշ ժամանակ առաջ առաջարկել էին Համլետի դերը։

Ծանոթագրություններ

Արտաքին հղումներ 
   
 
  
 
 
 

Ամերիկյան արկածային ֆիլմեր
Բրիտանական արկածային ֆիլմեր
1991 ֆիլմեր
Անգլերեն ֆիլմեր
Ռոբին Հուդի մասին ֆիլմեր
Ամերիկյան ռոմանտիկ ֆիլմեր
Ամերիկյան դրամա ֆիլմեր
Բրիտանական դրամա ֆիլմեր
Բրիտանական ռոմանտիկ ֆիլմեր
Խաչակրաց արշավանքների մասին ֆիլմեր
Մեծ Բրիտանիայում նկարահանված ֆիլմեր
Բրիտանական ֆիլմեր
Ֆիլմեր Ռոբին Հուդի մասին
Ֆրանսիայում նկարահանված ֆիլմեր
Ամերիկյան ֆիլմեր
Warner Bros. ֆիլմեր
Ամերիկյան էքշն արկածային ֆիլմեր
Ֆիլմեր, որոնց գործողությունները տեղի են ունենում Անգլիայում
Ֆիլմեր վհուկների մասին
Ամերիկյան մելոդրամա ֆիլմեր
Միջնադարի թեմատիկ ֆիլմեր